Vesijuoksu
Vesijuoksua on käytetty jo vuosikymmeniä kuntoutusmuotona, mutta 2000-luvulla se on levinnyt myös kuntoilumuodoksi. Vesijuoksussa edetään vedessä pystyasennossa juoksuliikkeitä tehden. Useimmiten apuna käytetään kelluttavaa, vyötärölle sidottavaa vesivyötä. Lajin suosion myötä vesivyöt ovat tulleet myös urheilukauppoihin ja ensimmäisiin tavarataloihinkin. Vesijuoksun tekniikka ei ole vaikea, mutta vesivyön tulee olla oikeanlainen.
Starttipistooli
Starttipistooli on useimmiten pistooli- tai revolverimallinen merkinantoväline, jossa käytettävät paukkupatruunat tuottavat kuuluvan äänen ja yleensä myös savupilven. Starttipistoolin pääasiallinen käyttötarkoitus on antaa lähtölaukaus urheilukisan aloituksen merkiksi. Niitä käytetään erityisesti juoksulajeissa sekä uintilajeissa.